Public procurement notice: Prior Information Notice Without Call For Competition
Published: 2024-10-16
Buyer: Geologian tutkimuskeskus
Country: FI
Region: FI1B1
Contract type: Services
CPV classification: 71300000 | 71323000: Power engineering design services
Submission deadline: 2024-11-07

Technical requirements: Geologian tutkimuskeskus (GTK) on työ- ja elinkeinoministeriön alainen tutkimuslaitos, joka tuottaa puolueetonta tutkimustietoa ja palveluita mineraali- ja kiertotaloudesta, energia-, vesi- ja ympäristökysymyksistä sekä digitaalisista ratkaisuista elinkeinoelämän ja yhteiskunnan tarpeisiin. GTK:n keskeinen mineraalien ja kiertotalouden tutkimusinfrastruktuuri on GTK Mintec, Euroopassa ainutlaatuinen prosessimineralogian ja prosessilaboratorioiden sekä mineraalienkäsittelyn pilottilaitos Outokummussa. GTK:n tavoitteena on uudistaa ja kehittää GTK Mintecistä maailman johtava mineraaliprosessoinnin ja kiertotalouden tutkimusalusta. Hankkeen ensimmäinen vaihe, uusi toimisto- ja laboratoriorakennus laitteistoinvestointeineen, rikastushiekka-altaan patokorotus sekä rikastushiekkojen ja sivukivien tutkimusalue valmistuu vuonna 2024. Hankkeen toiselle vaiheelle, uuden koetehtaan rakentamiselle, on myönnetty rahoitus syksyllä 2024. 

Uuteen koetehtaaseen rakennetaan mineraaliprosessoinnin ja kiertotalouden tutkimusalusta, jossa rikastustekniikoiden lisäksi voidaan keskittyä erityisesti vesienhallinnan tutkimusprosessiin sekä kuivaläjitystekniikoihin. Lisäksi rakennetaan toinen, pienempi prosessointilinja käyttäen olemassa olevan mineraalienkäsittelylaitoksen ja murskauslaitoksen vanhoja laitteita. Tavoitteena on rakentaa työturvalliset prosessointilaitteistot sekä -tilat, jossa on kiinnitetty erityistä huomiota pölyjen ja haitallisten aineiden hallintaan sekä säteilevien materiaalien vaatimuksiin. 

Nyt GTK on valmistelemassa hankintaa, jonka kohteena ovat koetehtaan rakennushankkeen Owner’s Engineer palvelut. Owner’s Engineer toimii GTK:n edustajana projektin suunnittelu- ja toteutusvaiheessa. Palvelun pääkohtia ovat mm. projektijohdon tuki, suunnittelun tekninen kommentointi sekä koetehtaan toteuttamiseen liittyvien hankintojen materiaalien laadinta. 

Tavoitteena on löytää luotettava ja osaava kumppani, joka huolehtii siitä, että GTK:n tarpeet ja intressit otetaan asianmukaisesti huomioon projektin suunnittelu- ja toteutusvaiheessa ja joka ymmärtää hankkeen vaativan ja innovatiivisen luonteen. Alustava aikataulu rakennusprojektille on 2025-2028.

Hankinta on suunniteltu toteutettavan hankintalain 36 §:n mukaisella kilpailullisella neuvottelumenettelyllä. Tavoitteena on, että osallistumispyyntö julkaistaan marraskuussa 2024 ja sopimus tulee voimaan toukokuussa 2025.

MARKKINAVUOROPUHELUUN ILMOITTAUTUMINEN 

Huomioittehan, että tämä ilmoitus on ennakkotietoilmoitus. Tällä ilmoituksella ei pyydetä tarjouksia. Ennakkotietoilmoitukseen liittyy kutsu markkinakartoitukseen, jolloin hankinnasta kiinnostuneilla toimijoilla on mahdollisuus käydä hankintaa koskevaa markkinavuoropuhelua hankintayksikön kanssa. Markkinavuoropuhelun tarkoituksena on käydä yleisellä tasolla keskustelua hankinnan kohteesta ja sen määrittämisestä. Markkinavuoropuhelu ei sido hankintayksikköä toteuttamaan hankintaa. Markkinavuoropuhelu ei myöskään sido hankinnasta kiinnostunutta toimittajaa mahdolliseen myöhemmin toteutettavaan tarjouskilpailuun osallistumiseen. 

Hankinnasta kiinnostuneita toimittajia pyydetään ilmoittamaan 23.10.2024 klo 12.00 mennessä kiinnostuksensa osallistua markkinavuoropuheluun lähettämällä tiedot yhteyshenkilöstä ja hänen yhteystiedoistaan osoitteeseen kilpailutus@hansel.fi otsikolla: "GTK Mintec uuden koetehtaan Owner's Engineer-palvelut, ilmoittautuminen markkinavuoropuheluun". 

Hankinnasta kiinnostuneille toimittajille on tarkoituksena toimittaa sähköpostitse hankintaan liittyvää luonnosmateriaalia kirjallisesti kommentoitavaksi.  

Ennakkotietoilmoituksessa esitetty hankinnan kuvaus, hankintailmoituksen arvioitu julkaisupäivämäärä ja muut tiedot ovat alustavia ja suuntaa antavia ennakkotietoja.